भागवत कथा के श्रवण मात्र से हो जाते हैं दुख दूर:मनोहर लाल शास्त्री
41वींगीता जयंती के उपलक्ष्य में मुनि उदासीन आश्रम चेरिटेबल ट्रस्ट की ओर से हरपाल नगर के गीता भवन में करवाई जा रही श्रीमदभागवत कथा में दूरदराज के श्रद्धालु शिरकत कर रहे हैं।
कथाचार्य पं. मनोहर लाल शास्त्री ने कथा के छठे दिन रुकमणि विवाह का प्रसंग सुनाते हुए फरमाया कि जब भी हरि अवतार लेते हैं, सारी जिम्मेवारियों का निर्वहन करते हैं।
इस दौरान बेहद भावपूर्ण अंदाज से रुकमणि विवाह कराया गया जबकि श्रद्धालुओं ने जयकारे लगाकर दरबार में अपनी हाजिरी लगाई। समारोह के अध्यक्ष स्वामी सुरेश मुनि जी ने कहा कि भागवत कथा तो मोक्षदायक है, इसके श्रवण मात्रा से ही जीवन के कष्ट मिट जाते हैं। उन्होंने कहा कि परमात्मा की असीम कृपा होने पर ही मानव जीवन मिलता है, इसका सदुपयोग करना चाहिए। गीता भवन कमेटी के प्रधान भोलाराम गर्ग ने बताया कि रुकमणि विवाह की सुंदर झांकियों के दर्शन करके श्रद्धालु भावविभोर हो गए। सतीश गर्ग, कुंज बिहारी, ओम मित्तल, ओमप्रकाश गुप्ता, श्याम लाल कांसल समेत अनेक श्रद्धालु उपस्थित रहे।
श्रीमदभागवत के दौरान मंच पर विराजमान रुकमणि श्रीकृष्ण।
श्रीमदभागवत के दौरान रुकमणि विवाह की झांकी में मंत्रमुग्ध होते श्रद्धालु।
hin_Deva awa_Deva hin_Deva hin_Deva mai_Deva awa_Deva